|  |  |  |
| --- | --- | --- |
| ที่ มท 0808.4/ว |  | กรมส่งเสริมการปกครองท้องถิ่น ถนนนครราชสีมา เขตดุสิต กทม. 10300 |

กุมภาพันธ์ 2564

เรื่อง แจ้งกำหนดการฝึกอบรมตามโครงการฝึกอบรมการบันทึกบัญชีและปฏิบัติงานในระบบบัญชีคอมพิวเตอร์ ขององค์กรปกครองส่วนท้องถิ่น (e-LAAS) ตามมาตรฐานการบัญชีภาครัฐและนโยบายการบัญชีภาครัฐ ประจำปี 2564 รุ่นที่ 16 - 60

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ที่ มท ๐๘๐๘.๔/ว 2855 ลงวันที่ 17 กันยายน 2563

2. หนังสือกรมส่งเสริมการปกครองท้องถิ่น ด่วนที่สุด ที่ มท 0808.3/ว 4052 ลงวันที่ 30 ธันวาคม 2563

3. หนังสือกรมส่งเสริมการปกครองท้องถิ่น ด่วนที่สุด ที่ มท 0808.3/ว 154 ลงวันที่ 26 มกราคม 2564

สิ่งที่ส่งมาด้วย 1. กำหนดการฝึกอบรม รุ่นที่ 16 – 60 จำนวน 1 ชุด

2. รายชื่อผู้เข้ารับการฝึกอบรม รุ่นที่ 16 – 60 จำนวน 1 ชุด

ตามที่กรมส่งเสริมการปกครองท้องถิ่นได้จัดโครงการฝึกอบรมการบันทึกบัญชีและปฏิบัติงาน ในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ตามมาตรฐานการบัญชีภาครัฐและนโยบายการบัญชีภาครัฐ ประจำปี 2564 ระหว่างวันที่ 4 พฤศจิกายน 2563 – 30 มิถุนายน 2564 ณ ห้องธนบุรีฮอลล์ โรงแรมริเวอร์ไซด์ เขตบางพลัด กรุงเทพมหานคร และแจ้งเลื่อนการฝึกอบรม รุ่นที่ 16 – 29 ระหว่างวันที่ 5 มกราคม – 25 กุมภาพันธ์ 2564 เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ระลอกใหม่ในพื้นที่หลายจังหวัดของประเทศ ประกอบกับกรุงเทพมหานครได้ถูกกำหนดเป็นพื้นที่ควบคุม ตามมติที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด -19) นั้น

กรมส่งเสริมการปกครองท้องถิ่นพิจารณาแล้วเห็นว่า เพื่อให้การจัดโครงการฝึกอบรม การบันทึกบัญชีและปฏิบัติงานในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ตามมาตรฐานการบัญชีภาครัฐและนโยบายการบัญชีภาครัฐ ประจำปี 2564 เป็นไปด้วยความเรียบร้อย จึงขอแจ้งเลื่อนกำหนดการฝึกอบรม จากเดิม รุ่นที่ 16 – 60 ระหว่างวันที่ 5 มกราคม – 30 มิถุนายน 2564 เป็น ระหว่างวันที่ 7 มีนาคม – 15 กันยายน 2564 สำหรับเวลาและสถานที่คงเดิม รายละเอียดปรากฏตามสิ่งที่ส่งมาด้วย 1 - 2

จึงเรียนมาเพื่อโปรดทราบ และแจ้งให้องค์กรปกครองส่วนท้องถิ่นทราบด้วย

ขอแสดงความนับถือ

อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

ร.อสถ. .....................................

ผอ.สน.คท. ..............................

ผอ.กง.พช. ...............................

หน.ฝ. ......................................

จนท.พิมพ์/ทาน........................

กลุ่มงานพัฒนาระบบบัญชีท้องถิ่น

โทร. 0-2241-9000 ต่อ 1611

โทรสาร 02-241-9044

นางสาวจุฑาพร ละอองขวัญ โทร. 09-9165-4037